पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर अपने सबसे घातक दौर में पहुंच रही है। पिछले 24 घंटे में रिकॉर्ड 46 कोरोना संक्रमितों की मौत हुई है, जबकि चिकित्सा विभाग की ओर से जारी सूची में केवल 7 मौतों की जानकारी दी गई है। ‘भास्कर’ ने अजमेर शहर के मुक्तिधामों से जानकारी जुटाई तो दिल दहलाने वाली जानकारी सामने आई।
सोमवार को गढ़ी मालियान मुक्तिधाम में 13, ऋषि घाटी में 8, भोपों का बाड़ा में 1 तथा मदार मुक्ति धाम में 2 कोरोना संक्रमित शवों का अंतिम संस्कार किया गया। वहीं, ब्यावर में 5, केकड़ी में 9, नसीराबाद में 3, किशनगढ़ में 5 कोरोना मरीजों की मौत हुई है।
दूसरी ओर, सोमवार को 499 नए कोरोना मरीज सामने आए हैं। अब तक जिले में 35,787 संक्रमित मिल चुके हैं और 750 की मौत हुई है। अजमेर के युवा वकील लक्ष्मीकांत आर्य की भी कोरोना से मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn